proxectonos/corpus_dominio_legal_administrativo_tmp huggingface dataset:
EXTRACTO da Orde do 3 de xaneiro de 2025 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e a contratación de persoal de apoio, e se convocan para o ano 2025 (código de procedemento TR358A).
Consellería de Emprego, Comercio e Emigración — III. Outras disposicións — 18/02/2025

BDNS (Identif.): 815055.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Programa de entidades asociativas de persoas traballadoras autónomas. Serán beneficiarias aquelas entidades asociativas de persoas traballadoras autónomas de carácter intersectorial que estean inscritas no Rexistro de Asociacións Profesionais de Traballadores Autónomos de Galicia.
Segundo.
Obxecto
Esta orde ten por obxecto sufragar os gastos de organización interna e funcionamento das entidades asociativas de traballadores autónomos.
Terceiro.
Bases reguladoras
Orde do 3 de xaneiro de 2025 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e a contratación de persoal de apoio, e se convocan para o ano 2025 (código de procedemento TR358A).
Cuarto.
Importe
O importe será de 350.000 euros.
Quinto.
Prazo de presentación de solicitudes
O prazo xeral de presentación de solicitudes do programa regulado nesta orde será dun mes, contado desde o día seguinte ao da publicación desta orde no
Diario Oficial de Galicia
.
Santiago de Compostela, 3 de xaneiro de 2025
CORRECCIÓN DE ERROS. Orde do 27 de decembro de 2024 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2025 (códigos de procedemento TR802G e TR802J).
Consellería de Emprego, Comercio e Emigración — III. Outras disposicións — 18/02/2025

Advertidos erros na citada orde, publicada no
Diario Oficial de Galicia
número 24, do mércores 5 de febreiro de 2025, cómpre realizar as seguintes correccións:
Na páxina 9789, o anexo I (continuación) queda redactado como segue:
Na páxina 9793, o anexo III queda redactado como segue:
Na páxina 9801, o anexo VII (continuación) queda redactado como segue:
RESOLUCIÓN do 10 de febreiro de 2025, da Dirección Xeral de Urbanismo, pola que se dá publicidade ao encargo ao medio propio empresa Tecnologías y Servicios Agrarios, S.A., S.M.E., M.P. (Tragsatec) do servizo técnico cualificado para o asesoramento técnico en materia de infraestrutura de datos espaciais, mantemento da aplicación Siotuga e apoio no mantemento de visores cartográficos.
Consellería de Vivenda e Planificación de Infraestruturas — III. Outras disposicións — 18/02/2025

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, e co artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade ao seguinte encargo a medios propios coas seguintes características:
– Resolución do 23 de decembro de 2024, da Consellería de Vivenda e Planificación de Infraestruturas, pola que se encarga ao medio propio empresa Tecnologías y Servicios Agrarios, S.A., S.M.E., M.P. (Tragsatec) o servizo técnico cualificado para o asesoramento técnico en materia de infraestrutura de datos espaciais, mantemento da aplicación Siotuga e apoio no mantemento de visores cartográficos.
– Actividade: os traballos que se desenvolverán consisten en (i) apoio na análise, validación e tratamento da documentación e información xeográfica relativa á tramitación de expedientes de planeamento urbanístico e de ordenación do territorio; (ii) mantemento do portal do Sistema de información de ordenación do territorio (Siotuga) e apoio no mantemento dos visores cartográficos xestionados pola Dirección Xeral de Urbanismo; (iii) o asesoramento xeral en tecnoloxías de información xeográfica e ciencia de datos espacial.
– Natureza e alcance do encargo: este encargo ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración, segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga).
– Financiamento: o orzamento ascende á cantidade de sesenta e un mil novecentos un euros con trece céntimos (61.901,13 €), que se financiará con cargo á aplicación orzamentaria 11.03.521A.640.1 dos orzamentos xerais da Comunidade Autónoma para o ano 2025, en que existe crédito axeitado e suficiente.
– Prazo de vixencia: os traballos encargados comezarán o 1 de xaneiro de 2025 e o prazo máximo de finalización é o 31 de decembro de 2025. O encargo extinguirase ao finalizar a súa vixencia.
Santiago de Compostela, 10 de febreiro de 2025
ORDE do 11 de febreiro de 2025 pola que se fixan os prezos privados para a venda ao público de diversas publicacións.
Consellería de Cultura, Lingua e Xuventude — III. Outras disposicións — 19/02/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que: «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que: «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Lingua e Xuventude que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de febreiro de 2025
– Xoán Vicente Viqueira. Filósofo e poeta. 13,21 €.
– Mentes no labirinto. Saúde mental, cultura e inclusión: exposición. 19,00 €.
– Os Bolechas. 20.000 leguas baixo dos mares de Lugrís no Museo Massó. 10,00 €.
– Unha ollada desde a distancia. Peregrinos e viaxeiros de fala inglesa en Santiago de Compostela. 60,00 €.
– Cadernos Ramón Piñeiro (XLVII) Luísa Villalta, en concreto. 22,20 €.
– Lamazares. Inda é día (1973-2023). 65,00 €.
– Urbano Lugrís en el Museo Massó y viceversa: La primera etapa de la travesía artística lugrisiana. 10,00 €.
– Urbano Lugrís no Museo Massó e viceversa: A primeira etapa da travesía artística lugrisiana. 10,00 €.
CORRECCIÓN DE ERROS. Resolución do 31 de xaneiro de 2025, da Secretaría Xeral de Emprego e Relacións Laborais, pola que se dá publicidade ao esgotamento de crédito do Programa de incentivos á contratación por conta allea e á formación (código de procedemento TR342C) da Orde do 28 de decembro de 2023 pola que se establecen as bases reguladoras do Plan Galicia emprega de incentivos á contratación e á formación na empresa ordinaria, e se procede á súa convocatoria para o ano 2024 (Diario Oficial de Galicia número 14, do 19 de xaneiro de 2024).
Consellería de Emprego, Comercio e Emigración — III. Outras disposicións — 21/02/2025

Advertido erro material na citada resolución, publicada no
Diario Oficial de Galicia
número 27, do 10 de febreiro de 2025, cómpre realizar a seguinte corrección:
Na páxina 10913, onde di: «Á aplicación orzamentaria 44.04.322C.470.3, código de proxecto 2016 00313, correspóndelle unha contía de 2.543.270,33 €, polo que a derradeira solicitude que se puido conceder antes do esgotamento de crédito, nos termos recollidos no número 3 do artigo 14 da convocatoria, foi a presentada na sede electrónica o día 26.1.2024 ás 12:35:17 horas (expediente TR342C/2024/430-01)», debe dicir: «Á aplicación orzamentaria 44.04.322C.470.3, código de proxecto 2016 00313, correspóndelle unha contía de 2.543.270,33 €, polo que a derradeira solicitude que se puido conceder antes do esgotamento de crédito, nos termos recollidos no número 3 do artigo 14 da convocatoria, foi a presentada na sede electrónica o día 29.1.2024 ás 8:50:53 horas (expediente TR342C/2024/509-01)».
ORDE do 12 de febreiro de 2025 pola que se fixa o prezo privado para a venda ao público dunha publicación editada pola Fundación Pública Artesanía de Galicia.
Consellería de Emprego, Comercio e Emigración — III. Outras disposicións — 21/02/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que: «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que: «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Fundación Pública Artesanía de Galicia e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Pública Artesanía de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de febreiro de 2025
–
Artesanía no prato
: 30 €.
ORDE do 13 de febreiro de 2025 pola que se autoriza o cambio de denominación específica do CEIP Plurilingüe Meaño-As Covas, do concello de Meaño.
Consellería de Educación, Ciencia, Universidades e Formación Profesional — III. Outras disposicións — 21/02/2025

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Provincia: Pontevedra.
Concello: Meaño.
Código: 36015871.
Denominación actual: Colexio de Educación Infantil e Primaria (CEIP) Plurilingüe Meaño-As Covas.
Nova denominación: Colexio de Educación Infantil e Primaria (CEIP) Plurilingüe As Covas-Meaño.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de febreiro de 2025
CORRECCIÓN DE ERROS. Resolución do 7 de febreiro de 2025 pola que se aproba unha modificación do prego de condicións da denominación de orixe protexida Ribeira Sacra e pola que se dá publicidade.
Axencia Galega da Calidade Alimentaria — III. Outras disposicións — 21/02/2025

Advertido un erro na dita resolución, publicada no Diario Oficial de Galicia número 33, do 18 de febreiro de 2025, cómpre facer a seguinte corrección:
Na páxina 13029, no segundo parágrafo da motivación da resolución, onde di: «A modificación que se solicita realizar consiste en reducir a produción máxima por hectárea no relativo á uva tinta, para pasar dos actuais 12.500 quilogramos por hectárea a 9.500 quilogramos por hectárea», debe dicir: «A modificación que se solicita realizar consiste en reducir a produción máxima por hectárea no relativo á uva tinta, para pasar dos actuais 9.500 quilogramos por hectárea a 7.500 quilogramos por hectárea».
EXTRACTO da Resolución do 7 de febreiro de 2025 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas, e se anuncia a súa convocatoria para o ano 2025 (código de procedemento TU503D).
Axencia de Turismo de Galicia — III. Outras disposicións — 20/02/2025

BDNS (Identif.): 815311.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarios das subvencións, sen prexuízo de reuniren os requisitos establecidos nestas bases, os concellos de Galicia de ata 10.000 habitantes, segundo as cifras de poboación acordes co establecido no Real decreto 1210/2024, do 28 de novembro, polo que se declaran oficiais as cifras de poboación resultantes da revisión do Padrón municipal referidas ao 1 de xaneiro de 2024.
Segundo. Obxecto e réxime
As subvencións reguladas por estas bases teñen por obxecto o fomento da recuperación, da accesibilidade e da sinalización dos recursos turísticos en concellos de ata 10.000 habitantes para a consolidación da oferta turística nas zonas rurais a través da posta en valor da súa riqueza histórica, cultural, patrimonial e paisaxística.
Terceiro. Bases reguladoras
Resolución do 7 de febreiro de 2025 pola que se establecen as bases reguladoras para a concesión, en réxime de concorrencia non competitiva, das subvencións a concellos de ata 10.000 habitantes para actuacións de mellora das infraestruturas turísticas, e se anuncia a súa convocatoria para o ano 2025 (código de procedemento TU503D).
Cuarto. Importe
1. As subvencións obxecto desta resolución imputaranse á aplicación orzamentaria 04.A2.761A.760.0, proxecto 2015 00005, por un crédito de 2.000.000,00 €, sen prexuízo de ulteriores variacións producidas como consecuencia da existencia dunha maior dispoñibilidade orzamentaria, de conformidade co disposto no artigo 30.2 do Regulamento da Lei 9/2007, de subvencións de Galicia, aprobado polo Decreto 11/2009, do 8 de xaneiro, o que poderá dar lugar á posibilidade de atender novas solicitudes que poderán implicar a subvención oportuna.
Nestes casos, o órgano concedente deberá publicar a ampliación de crédito nos mesmos medios en que publicou a convocatoria, sen que esta publicación implique unha apertura do prazo para presentar novas solicitudes nin o inicio de novo cómputo dos prazos para resolver.
Quinto. Prazo de presentación de solicitudes
As solicitudes poderanse presentar desde as 12.00 horas do día seguinte ao da publicación da Resolución do 7 de febreiro de 2025 no Diario Oficial de Galicia e ata o día 28 de marzo de 2025.
Sexto. Prazo de xustificación da subvención
A entrega da documentación xustificativa terá de prazo ata o 31 de outubro de 2025.
Santiago de Compostela, 7 de febreiro de 2025
RESOLUCIÓN do 7 de febreiro de 2025 pola que se modifican os importes da renda ou prezo de cesión previstos na Resolución do 27 de xuño de 2022 pola que se establecen as bases reguladoras das subvencións do Programa de bono alugueiro mocidade e se procede á súa convocatoria, con financiamento plurianual, para o ano 2022 (código de procedemento VI482E).
Instituto Galego da Vivenda e Solo — III. Outras disposicións — 20/02/2025

No
Boletín Oficial del Estado
do 19 de xaneiro de 2022 publicouse o Real decreto 42/2022, do 18 de xaneiro, polo que se regula o bono alugueiro mocidade e o Plan estatal para o acceso á vivenda 2022-2025.
O artigo 8 do Real decreto 42/2022, do 18 de xaneiro, recolle a posibilidade de que as comunidades autónomas e as cidades de Ceuta e Melilla incrementen o límite máximo da renda arrendaticia ou prezo de cesión ata 900 euros mensuais cando así o xustifiquen con base en estudos actualizados de oferta de vivenda en aluguer que acrediten tal necesidade. No caso de aluguer de cuarto, este incremento de límite máximo da renda arrendaticia ou prezo de cesión poderá ser ata 450 euros.
En todo caso, as convocatorias de axudas que se acollan aos incrementos referidos no parágrafo anterior só se poderán realizar se previamente se subscribiu un acordo co Ministerio de Transportes, Mobilidade e Axenda Urbana (actual Ministerio de Vivenda e Axenda Urbana) no seo da Comisión de Seguimento, referida no artigo 133.3, que acredite a súa conformidade.
O 30 de xuño de 2022 publicouse no
Diario Oficial de Galicia
a Resolución do 27 de xuño de 2022 pola que se establecen as bases reguladoras das subvencións do Programa de bono alugueiro mocidade e se procede á súa convocatoria, con financiamento plurianual, para o ano 2022 (código de procedemento VI482E). O punto segundo do ordinal oitavo da dita resolución establece que: «Poderanse modificar os ámbitos territoriais e importes da renda ou prezo de cesión da vivenda ou da habitación de aplicación deste programa mediante resolución da persoa titular da Dirección Xeral do Instituto Galego da Vivenda e Solo, que deberá publicarse no
Diario Oficial de Galicia
».
Mediante o Acordo da Comisión de Seguimento do Ministerio de Vivenda e Axenda Urbana do 6 de febreiro de 2025 aprobouse o incremento do límite máximo da renda mensual para os municipios correspondentes ás zonas territoriais de prezo máximo superior, de conformidade co artigo 8 do Real decreto 42/2022, do 18 de xaneiro. Os importes máximos das rendas dos restantes municipios mantéñense entre os 400 e 600 euros mensuais, en función da súa poboación, polo que non superan o límite previsto no Real decreto 42/2022, do 18 de xaneiro.
Polo exposto,
Modificar os importes da renda ou prezo de cesión da vivenda ou do cuarto, de aplicación do Programa de bono alugueiro mocidade, nos seguintes termos:
A presente resolución producirá efectos desde o día da súa publicación no
Diario Oficial de Galicia
.
Santiago de Compostela, 7 de febreiro de 2025
ORDE do 11 de febreiro de 2025 pola que se fixan os prezos privados para a venda ao público de diversas publicacións.
Consellería de Cultura, Lingua e Xuventude — III. Outras disposicións — 20/02/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que: «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que: «os prezos privados serán fixados polas consellerías correspondentes, logo do informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Lingua e Xuventude que se relacionan no anexo.
2. Estes prezos entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de febreiro de 2025
–
A Escola de Belas Artes da Coruña e Picasso
. 18,00 €.
–
Memoria e azougue: A liñaxe de Llanos (1897-1970)
. 33,00 €.
–
Gonzalo Torrente Ballester. La travesía de un creador
. 30,00 €.
RESOLUCIÓN do 11 de febreiro de 2025, da Dirección Xeral de Relacións Institucionais e Parlamentarias, pola que se publican as subvencións anuais da Comunidade Autónoma de Galicia concedidas ás formacións políticas con representación no Parlamento de Galicia para atender os gastos de funcionamento, no ano 2024.
Consellería de Presidencia, Xustiza e Deportes — III. Outras disposicións — 20/02/2025

A Lei 9/2015, do 7 de agosto, de financiamento das formacións políticas e das fundacións e entidades vinculadas ou dependentes delas (DOG núm. 165, do 31 de agosto), establece no seu artigo 31 que a Comunidade Autónoma de Galicia, con cargo aos orzamentos xerais do exercicio correspondente, outorgará ás formacións políticas con representación no Parlamento de Galicia, e que así o soliciten en cada exercicio, subvencións anuais non condicionadas para atender os gastos de funcionamento en que tales formacións incorran no territorio da Comunidade Autónoma. Estas subvencións recóllense expresamente no artigo 2 da Lei orgánica 8/2007, do 4 de xullo, sobre financiamento dos partidos políticos (BOE núm. 160, do 5 de xullo), dentro da relación de recursos económicos das formacións políticas.
O artigo 33 da Lei 9/2015 fixa o criterio de repartición do importe da subvención en proporción ao número de escanos e ao número de votos obtidos por cada formación nas últimas eleccións ao Parlamento de Galicia. As correspondentes resolucións da Dirección Xeral de Relacións Institucionais e Parlamentarias dos días 9 de xaneiro de 2024 e 1 de abril de 2024 fixaron, de conformidade co establecido na lei, o importe da subvención que corresponde a cada unha destas formacións políticas no exercicio 2024.
Tendo en conta o anterior, as cantidade aboadas a cada formación política con representación no Parlamento de Galicia son as seguintes:
O artigo 44 da Lei 9/2015, do 7 de agosto, de financiamento das formacións políticas e das entidades vinculadas ou dependentes delas, dispón que «A Administración xeral da Comunidade Autónoma publicará, dentro dos tres meses seguintes á súa concesión, a información relativa ás subvencións outorgadas ás formacións políticas e ás fundacións e entidades vinculadas no exercicio anterior, coa indicación do seu importe, obxectivo ou finalidade, beneficiarios ou beneficiarias e identificación da normativa reguladora. A publicación efectuarase no
Diario Oficial de Galicia
, así como na páxina web do órgano concedente, dunha maneira clara, estruturada e entendible para as persoas interesadas, de modo que figuren nun mesmo documento os beneficiarios ou beneficiarias, o importe e os conceptos relativos á subvención de que se trate, e en formatos reutilizables».
Á vista de todo o anterior,
Facer pública a información indicada da forma prevista no artigo 44 da Lei 9/2015, do 7 de agosto, de financiamento das formacións políticas e das entidades vinculadas ou dependentes delas.
Santiago de Compostela, 11 de febreiro de 2025
RESOLUCIÓN do 11 de febreiro de 2025 pola que se ordena a publicación do Acordo do Consello da Xunta de Galicia, do 10 de febreiro de 2025, polo que se aproba a modificación da relación de postos de traballo da Consellería de Educación, Ciencia, Universidades e Formación Profesional.
Consellería de Facenda e Administración Pública — III. Outras disposicións — 20/02/2025

A aprobación da modificación da relación de postos de traballo da Consellería de Educación, Ciencia, Universidades e Formación Profesional xustifícase polos cambios introducidos na súa estrutura orgánica polo Decreto 138/2024, do 20 de maio, polo que se establece a estrutura orgánica da Consellería de Educación, Ciencia, Universidades e Formación Profesional, e polas razóns indicadas no punto primeiro do acordo.
Esta modificación preséntase como parcial pero, por razóns de eficacia e operatividade, considérase máis axeitada a publicación completa e non parcial dos postos dos centros de destino en servizos centrais, de tal xeito que figuran postos cuxas clasificacións foron aprobadas en modificacións anteriores.
Cómpre destacar tamén que os postos afectados por esta modificación se crean nas relacións de postos de traballo vixentes, actualmente en proceso de adaptación aos cambios efectuados polos recentes cambios dos decretos de estrutura.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 10 de febreiro de 2025, adoptou o seguinte
Primeiro. Aprobar a modificación da relación de postos de traballo da Consellería de Educación, Ciencia, Universidades e Formación Profesional nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 10 de febreiro de 2025, relativo á aprobación da modificación da relación de postos de traballo da Consellería de Educación, Ciencia, Universidades e Formación Profesional, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 11 de febreiro de 2025
RESOLUCIÓN do 11 de febreiro de 2025, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 13 de decembro de 2023 pola que se establecen as bases reguladoras das axudas para os investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2024 (código de procedemento MR361A).
Consellería do Medio Rural — III. Outras disposicións — 26/02/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 13 de decembro de 2023 pola que se establecen as bases reguladoras das axudas para os investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2024 (código de procedemento MR361A), que figuran como anexo nesta resolución.
Santiago de Compostela, 11 de febreiro de 2025
– Finalidade: mellorar o rendemento global das empresas do sector vitivinícola e a súa adaptación ás demandas do mercado, así como aumentar a súa competitividade.
– Partida orzamentaria: 14.04.713D.770.0, financiada polo Fondo Europeo Agrícola de Garantía (Feaga).
– Beneficiarias e axudas concedidas:
RESOLUCIÓN do 11 de febreiro de 2025, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 19 de xullo de 2023 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2024 (código de procedemento MR440D).
Consellería do Medio Rural — III. Outras disposicións — 26/02/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 19 de xullo de 2023 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2024, que figuran como anexo nesta resolución.
Santiago de Compostela, 11 de febreiro de 2025
– Finalidade: mellorar a competitividade dos viños españois mediante a execución de actividades de promoción e comunicación levadas a cabo en terceiros países.
– Financiamento: procede do Fondo Europeo Agrícola de Garantía (Feaga), concepto 713-D.770.0 e proxecto 201100766 dos orzamentos xerais da Comunidade Autónoma de Galicia.
– Beneficiarias e axudas concedidas:
CORRECCIÓN DE ERROS. Resolución do 15 de xaneiro de 2025, da Secretaría Xeral da Emigración, pola que se establecen as bases reguladoras do programa Escolas Abertas para entidades galegas do exterior e se procede á súa convocatoria para o ano 2025 (código de procedemento PR923E).
Consellería de Emprego, Comercio e Emigración — III. Outras disposicións — 26/02/2025

Advertido un erro na citada resolución, publicada no Diario Oficial de Galicia número 27, do luns 10 de febreiro de 2025, é necesario facer a seguinte corrección:
Na páxina 10879, onde di:
«5. As entidades só poderán solicitar unha candidatura por modalidade, segundo o modelo normalizado do anexo II (ficha da persoa proposta). Así mesmo, non poderán propoñer a participación no programa de persoas que xa participasen nel, en calquera das modalidades convocadas, máis de dúas veces nas últimas catro convocatorias do programa. Se así for, quedarán excluídas».
Debe dicir:
«5. As entidades só poderán solicitar unha candidatura por modalidade, segundo o modelo normalizado do anexo II (ficha da persoa proposta). Así mesmo, non poderán propoñer a participación no programa de persoas sen nacionalidade española ou que xa participasen nel, en calquera das modalidades convocadas, máis de dúas veces nas últimas catro convocatorias do programa. Se así for, quedarán excluídas».
EXTRACTO da Resolución do 17 de febreiro de 2025 pola que se aproban as bases reguladoras para a concesión, en réxime de concorrencia non competitiva, de subvencións destinadas a concellos para a instalación de sistemas de depuración autónomos no ámbito territorial da Demarcación Hidrográfica de Galicia-Costa e se convocan para o ano 2025 (código de procedemento AU300B).
Augas de Galicia — III. Outras disposicións — 28/02/2025

BDNS (Identif.): 817368.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias destas subvencións os concellos que deban figurar como titulares dunha autorización de vertedura dun sistema de depuración autónomo dun núcleo rural illado de quince ou menos vivendas situado no ámbito territorial da Demarcación Hidrográfica de Galicia-Costa.
Segundo.
Obxecto
Establecer as bases reguladoras para a concesión de subvencións, en réxime de concorrencia non competitiva, destinadas a concellos para a instalación de sistemas de depuración autónomos na Demarcación Hidrográfica de Galicia-Costa e convocar estas subvencións para o ano 2025 (código de procedemento AU300B).
Terceiro.
Bases reguladoras
Publícase conxuntamente este extracto coa Resolución do 17 de febreiro de 2025 pola que se aproban as bases reguladoras para a concesión, en réxime de concorrencia non competitiva, de subvencións destinadas a concellos para a instalación de sistemas de depuración autónomos no ámbito territorial da Demarcación Hidrográfica de Galicia-Costa e se convocan para o ano 2025 (código de procedemento AU300B).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de setecentos dezaoito mil seiscentos setenta e sete euros (718.677,00 €).
O importe das subvencións será do 100 % do investimento da actuación proposta, ata esgotar o crédito da convocatoria e cos límites máximos por solicitude que se indican a seguir (IVE incluído):
a) Cinco mil euros (5.000 €) en núcleos rurais illados de menos de 4 vivendas unifamiliares.
b) Dez mil euros (10.000 €) en núcleos rurais illados de entre 4 e 8 vivendas unifamiliares.
c) Quince mil euros (15.000 €) en núcleos rurais illados de máis de 8 e ata un máximo de 15 vivendas unifamiliares.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 7 de marzo de 2025 e rematará ás 14.00 horas do día 7 de abril de 2025.
Santiago de Compostela, 17 de febreiro de 2025
EXTRACTO da Orde do 12 de febreiro de 2025 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2024/25 (código de procedemento ED516B).
Consellería de Educación, Ciencia, Universidades e Formación Profesional — III. Outras disposicións — 28/02/2025

BDNS (Identif.): 816854.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Obxecto e ámbito de aplicación
O obxecto desta orde é regular o procedemento de solicitude e concesión de axudas, en réxime de concorrencia competitiva, a centros docentes privados concertados dependentes da Consellería de Educación, Ciencia, Universidades e Formación Profesional, no ámbito das bibliotecas escolares e do fomento da lectura, nas seguintes liñas de axudas:
a) Plan de mellora de bibliotecas escolares-concertados.
b) Clubs de lectura-concertados.
c) Radio na biblio-concertados.
d) Biblioteca inclusiva-concertados.
e) Lectura e familias-concertados.
Esta convocatoria, para os efectos da súa identificación e do acceso, por parte das persoas interesadas na sede electrónica da Xunta de Galicia, ao formulario de solicitude (anexo I), denomínase «Axudas para centros privados concertados no ámbito das bibliotecas escolares e do fomento da lectura» (código de procedemento ED516B).
Segundo.
Bases reguladoras
Orde do 12 de febreiro de 2025 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2024/25 (código de procedemento ED516B).
Terceiro.
Importe
O importe máximo das axudas ascende a 247.800 € con cargo ao orzamento de 2025.
Dado que esta convocatoria abrangue a actividade das bibliotecas escolares durante o curso 2024/25, o orzamento desta convocatoria pode cubrir os gastos orixinados entre o 1 de outubro de 2024 e xuño de 2025.
Cuarto.
Prazo de presentación de solicitudes
O prazo para presentar a solicitude será dun mes contado a partir do día seguinte ao da publicación da presente convocatoria no
Diario Oficial de Galicia
. Enténdese por último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte. Se no mes de vencemento non houber día equivalente ao inicial do cómputo, entenderase que o prazo remata o último día do mes.
Santiago de Compostela, 12 de febreiro de 2025
RESOLUCIÓN do 26 de febreiro de 2025, da Secretaría Xeral da Emigración, pola que se amplía o prazo de presentación de solicitudes da Resolución do 27 de decembro de 2024 pola que se establecen as bases reguladoras para a concesión, en réxime de concorrencia non competitiva, de subvencións correspondentes aos programas de apoio infraestrutural e adquisición de equipamentos ás entidades galegas no exterior, e se procede á súa convocatoria para o ano 2025 (código de procedemento PR924C).
Consellería de Emprego, Comercio e Emigración — III. Outras disposicións — 27/02/2025

Mediante a Resolución do 27 de decembro de 2024 (DOG núm. 18, do 28 de xaneiro de 2025), reguláronse e convocáronse as subvencións correspondentes a programas de apoio infraestrutural e adquisición de equipamentos ás entidades galegas no exterior para o exercicio 2025.
No artigo 7 da devandita resolución establécese un prazo dun mes, contado a partir do día seguinte ao da publicación da resolución no Diario Oficial de Galicia, para a presentación de solicitudes, prazo que remata o vindeiro día 28 de febreiro.
As especiais circunstancias socio-políticas e económicas concorrentes actualmente nos países onde residen a maioría das persoas da colectividade galega no exterior están provocando grandes dificultades a esas persoas para poder reunir a documentación necesaria e para a presentación das súas solicitudes.
Xa que logo, tendo en conta esas circunstancias resulta aconsellable ampliar o prazo de presentación de solicitudes, o cal non prexudica dereitos de terceiras persoas.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), prevé a posibilidade de que a Administración poida conceder unha ampliación dos prazos establecidos se as circunstancias o aconsellan e con iso non se prexudica dereitos de terceiras persoas, por un período que non exceda a metade dos ditos prazos. Os acordos sobre ampliación non serán susceptibles de recurso.
Por todo o cal, de conformidade co disposto no artigo 32 da LPACAP e o resto da normativa aplicable,
Artigo único. Ampliación do prazo de presentación de solicitudes
Ampliar o prazo de presentación de solicitudes previsto no artigo 7 da Resolución do 27 de decembro de 2024, da Secretaría Xeral da Emigración, pola que se establecen as bases reguladoras para a concesión, en réxime de concorrencia non competitiva, de subvencións correspondentes aos programas de apoio infraestrutural e adquisición de equipamentos ás entidades galegas no exterior, e se procede á súa convocatoria para o ano 2025, ata o 14 de marzo de 2025, inclusive.
Santiago de Compostela, 26 de febreiro de 2025
ORDE do 11 de marzo de 2025 pola que se dispón o cesamento dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 17/03/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Asociación de Empresarios da Mediana e Pequena Empresa de Pontevedra,
O cesamento de Víctor Nogueira García como vogal representante das organizacións empresariais no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 11 de marzo de 2025
ORDE do 11 de marzo de 2025 pola que se dispón o nomeamento dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 17/03/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Asociación de Empresarios da Mediana e Pequena Empresa de Pontevedra,
O nomeamento de Santiago Nogueira García como vogal representante das organizacións empresariais no Consello de Administración da Autoridade Portuaria de Marín e Ría de Pontevedra.
Santiago de Compostela, 11 de marzo de 2025
RESOLUCIÓN do 3 de marzo de 2025 pola que se dá publicidade ás axudas concedidas ao abeiro da Resolución do 4 de novembro de 2024 pola que se establecen as bases reguladoras, en réxime de concorrencia competitiva, das subvencións a salas de artes escénicas de titularidade privada e se convocan para o ano 2025 (código de procedemento CT402D).
Axencia Galega das Industrias Culturais — III. Outras disposicións — 10/03/2025

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Ordenar a publicación, no
Diario Oficial de Galicia
, das axudas concedidas ao abeiro da Resolución do 4 de novembro de 2024 pola que se establecen as bases reguladoras, en réxime de concorrencia competitiva, das subvencións a salas de artes escénicas de titularidade privada e se convocan para o ano 2025 (código de procedemento CT402D).
Destinouse un crédito total de 215.000,00 euros, con cargo á aplicación orzamentaria 13.A1.432B.770 do orzamento xeral da Axencia Galega das Industrias Culturais para o exercicio 2025, código do proxecto 2015-0003.
Relación de persoas beneficiarias:
Santiago de Compostela, 3 de marzo de 2025
CORRECCIÓN DE ERROS. Resolución do 27 de febreiro de 2025 pola que se convocan as actividades de formación para o persoal da Administración local da Comunidade Autónoma de Galicia.
Escola Galega de Administración Pública — III. Outras disposicións — 10/03/2025

Advertido un erro na Resolución do 27 de febreiro de 2025, publicada no
Diario Oficial de Galicia
número 45, do 6 de marzo de 2025, é necesario facer a seguinte corrección:
Na páxina 15829, na columna Persoal destinatario da actividade formativa con código LO25012 Soportes instrumentais de xestión da información de servizos sociais comunitarios municipais. A historia social única electrónica (HSUE). SSCOMU, SIGAD-concellos
Onde di:
«
Persoal dos equipos de soporte técnico dos sistemas de información implicados (HSUE, SSCOMU e SIGAD) baixo a coordinación e supervisión da Dirección Xeral de Inclusión Social, da Dirección Xeral de Maiores e Atención Sociosanitaria e da Axencia de Modernización Tecnolóxica de Galicia (Amtega)».
Debe dicir:
«
Persoal empregado público dos servizos sociais comunitarios municipais, especificamente aqueles que sexan usuarios da aplicación HSUE, SIGAD-concellos e SIUSS».
EXTRACTO da Resolución do 10 de marzo de 2025 pola que se convocan bolsas de desprazamento Ourense rural-máster para estudantado do Campus de Ourense durante o curso 2024/25.
Universidade de Vigo — III. Outras disposicións — 17/03/2025

BDNS (Identif.) 819779.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.infosubvenciones.es/bdnstrans/GE/es/convocatoria/819779).
Primeiro.
Persoas beneficiarias
Alumnado que está matriculado en titulacións de máster universitario en centros propios do Campus de Ourense no curso 2024/25.
Segundo.
Obxecto
O obxecto das axudas é atender o custo económico que supón realizar estudos de máster universitario para o alumnado empadroado en concellos rurais de Galicia distantes dos campus universitarios e con dificultades de conexión a través de medios de transporte habituais.
Terceiro.
Bases reguladoras
Resolución pola que se convocan bolsas de desprazamento Ourense rural-máster para estudantado do Campus de Ourense durante o curso 2024/25.
Cuarto.
Contía
A contía total do crédito destinado a estas bolsas será de quince mil euros (15.000 €).
Quinto.
Prazo de presentación de solicitudes
Desde o 11 ata o 31 de marzo de 2025.
Vigo, 10 de marzo de 2025
CORRECCIÓN DE ERROS. Orde do 26 de febreiro de 2025 pola que se resolven as axudas correspondentes á modalidade B do programa Retorna Talento FP, establecidas na Orde do 28 de febreiro de 2024.
Consellería de Educación, Ciencia, Universidades e Formación Profesional — III. Outras disposicións — 17/03/2025

Advertido un erro na citada orde, publicada no
Diario Oficial de Galicia
número 49, do 12 de marzo de 2025, cómpre facer a seguinte corrección:
Na páxina 16837, no pé de sinatura, onde di:
Debe dicir: